Lista dei dirigents de Provença

**Lista dei ducs, reis, còmtes e marqués de [[Provença]]**. 
Lo títol de còmte de Provença venguèt tardivament un títol de cortesiá a la cort dau Reiaume de França.

## Ducs de la Provença merovingiana
*Despuei lo partiment dau Reiaume entre lei fius de [[Clotari]] en [[561]], la Província d'[[Arle]] es dins sa totalitat restacada au reiaume de [[Gontran (rei)|Gontran]], es dire a [[Borgonha]], segon una solidaritat naturala. Mai en rason de l'importància de la fenèstra [[Mar Mediterranèa|mediterranèa]], lei reis d'[[Austrasia]] an obtengut un corredor nomenat *corredor austrasian* que partent de lor territòri [[Auvèrnhe|Auvernhat]] passa per [[Avinhon]] e arriba a [[Marselha]].*

* Adowaire (561-569) ;
* Lop (569-570) ;
* Jovin (570-573) ; devèn puei evesque d'Usès (581)
*A la mòrt de [[Sigebèrt]] en [[572]], son fiu [[Childebèrt II]] deguèt cedir a Gontran la mitat de Marselha. En realitat, la vila devèn una indivision sota l'autoritat dei dos sobeirans, representats per un solet foncionari nomenat per lo rei d'Austrasia. Aqueu corredor inclutz la ciutat d'[[Arle]] e sei territòris.*
* Aubin (573-575) ; devèn puei evesque d'Usès (581)
* Diname (575-587), rector de Provença.
*  Nicetius, (587-?), nomenat *rector massiliensis Provincia* per Childebert II.

## Reis de Provença
**[[855]]-[[863]] : [[Carles de Provença]]**, fiu de Lotari I

**[[863]]-[[875]] :  [[Loís II lo Jove|Loís II]]**, fiu dau precedent

**[[875]]-[[877]] : [[Carles II lo Cauvet]]**, oncle dau precedent

**[[879]]-[[887]] : [[Boson V de Provença]]** (*[[bosonides|bosonide]]*), espós de Ermengarda, filha soleta de **Loís II**.
Còmte de Provença (870-879) nomenat per Carles lo Chauvet. Se proclamèt rei en 879 e nomenèt son parent Teobaud coma còmte d'Arle per bailejar Provença.

**[[887]]-[[928]] : [[Loís III l'Òrb]]**, fiu dau precedent

**[[911]]-[[933]] : [[Uc d'Arle]]**, maridat amb una filha de **Boson V**, bailejador dau renhe despuei 905. 

### còmtes d'Arle
**[[879]]-[[895]] : [[Tibaud d'Arle]]** (*[[bosonides|bosonide]]*) († 895), maridat a Bèrta, filha de Lotari II.

... 

**[[905]]-[[928]] : [[Uc d'Arle]]** († 947), fiu dau precedent. En 928, devèn rei d'Itàlia e dona lo comtat d'Arle a son fraire Boson.

**[[928]]-[[936]] : [[Boson d'Arle]]** (885 † 936), fraire dau precedent.

**[[936]]-[[947]] : [[Uc d'Arle]]** tornarmai

## Còmtes de Provença

Lo comtat de Provença es la continuitat dau comtat d'Arle. Lei reis de Borgonha e de Provença avián fisat l'administracion de lor reiaume en de còmtes que s'intitulèron *còmtes d'Arle*. 

A la mòrt d'Uc d'Arle, Conrad I, rei d'Arle, aparcelèt lo comtat d'Arle en tres e nomenèt :
* Boson II, còmte d'Arle
* Guilhèm (fraire de Boson), còmte d'Avinhon
* Grifon, còmte d'Ate
Guilhèm e Boson eliminèron Grifon e Guilhèm morèt sens enfant, çò que fa que Boson reünifiquèt l'ancian comtat d'Arle que venguèt lo comtat de Provença. Lo títol de còmte d'Arle se transmetrà entre lei descendents dau fiu ainat de Boson II.

### Dinastias de Provença
**[[947]]-[[968]] : [[Boson II d'Arle]]** († 968), còmte d'Arle (949), espós de Constança de Provença

Lo comtat de Provença es puei una possession indivisa entre seis eiretiers : a la mòrt d'un còmte, sei fius devenon totei còmtes. Se lo còmte a pas de fiu, lo comtat revèn ai filhas (o sòrres) que son pas noviadas).

Quauquei còmtes se considerèron pron poderós per s'intitular *marqués de Provença*. Aqueu títol s'aplantarà definitivament dins l'Ostau de Tolosa. L'extincion de l'Ostau de Provença en 1093 e la transmission dau comtat dins mai d'un Ostau (de Tolosa, d'Urgèl e de Barcelona) met fin au regim de l'indivision, e abotiguèt ai Guèrras baucencas e a dos partiments. Lo premier, en 1125, se farà entre leis Ostaus de Tolosa (qu'a lo *marquesat de Provença*) e de Barcelona (qu'a lo *comtat de Provença*), au mesprètz dei drechs deis Urgèl e un segond partiment, vèrs 1150 devesirà lo marquesat en dos entre leis Ostaus de Tolosa e d'Urgèl (qu'a lo *comtat de Forcauquier*).

## Nòtas